	[image: ]   
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
Načelnica

KLASA: 340-01/23-01/009
URBROJ: 2117-21-07
Vela Luka, 20.11.2023. godine






Na temelju članka 39. Statuta Općine Vela Luka (“Službeni glasnik Općine Vela Luka”, broj 11/21) na prijedlog Stručnog povjerenstva za provođenje postupka davanja koncesije, iz Zapisnika (KLASA: 340-01/23-01/009, URBROJ: 2117-21-06, od 17.11.2023.g.), Načelnica Općine Vela Luka donosi sljedeći

Z A K L J U Č A K

1. Prihvaća se Analiza davanja koncesije na području Općine Vela Luka za uvođenje javnog komunalnog linijskog prijevoza putnika u cestovnom prometu i pripadajuća procjena vrijednosti koncesije.
2. Utvrđuje se Prijedlog Odluke o namjeri davanja koncesije za obavljanje komunalnog linijskog prijevoza putnika u cestovnom prometu na području Općine Vela Luka, s obrazloženjem, te se dostavlja Općinskom vijeću Općine Vela Luka na razmatranje i donošenje u predloženom tekstu.

3. Na sjednici Općinskog vijeća Općine Vela Luka, sva potrebna tumačenja uz prijedlog Odluke iz točke 2. ovog Zaključka dat će Darko Franulović, član Stručnog povjerenstva za provođenje postupka davanja koncesije.

4. Analiza davanja koncesije i pripadajuća procjena vrijednosti koncesije iz točke 1. ovog zaključka prilog je Prijedlogu odluke iz točke 2. ovog zaključka





Načelnica
Katarina Gugić


Prilozi:
1. Prijedlog Odluke
2. Analiza davanja koncesije

Dostaviti:
1. Općinsko vijeće
2. Stručno povjerenstvo za provođenje postupka davanja koncesije
3. Pismohrana

[image: ]REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
Općinsko vijeće

KLASA: ________________
URBROJ: ________________
Vela Luka, __.__.____. godine

Na temelju članka 45. Zakona o komunalnom gospodarstvu (NN 68/18,110/18 i 32/20), članka 31. Zakona o koncesijama (NN 69/17, 107/20), članka 29. Statuta Općine Vela Luka (“Službeni glasnik Općine Vela Luka”, broj 11/21), Općinsko vijeće Općine Vela Luka donosi     2023. godine slijedeću

ODLUKU
o namjeri davanja koncesije za obavljanje komunalnog linijskog prijevoza putnika u cestovnom prometu na području Općine Vela Luka

Članak 1.
[bookmark: _GoBack]Davatelj koncesije Općina Vela Luka objavit će Obavijest o namjeri davanja koncesije za komunalni linijski prijevoz putnika na području Općine Vela Luka. Ta Obavijest se nalazi u prilogu ove Odluke.

Obavijest o namjeri davanja koncesije objaviti će se u Elektroničkom oglasniku javne nabave sukladno ovoj Odluci i Zakonu o koncesijama (NN 69/17, 107/20).

Članak 2.
Koncesija se daje na rok od 5 godina. Prijevoz putnika će se obavljati odgovarajućim vozilima-autobusima, prema voznom redu kojeg utvrđuje Općina Vela Luka, a u skladu sa Analizom davanja koncesije na području Općine Vela Luka za uvođenje javnog komunalnog linijskog prijevoza putnika u cestovnom prometu, Oznaka projekta: 2023-SJP, od lipnja 2023.g.

Članak 3.
Godišnja naknada za koncesiju sastoji se od ponuđenog iznosa godišnje naknade koji ne može biti niži od 1.000,00 eura.
Članak 4.
Za objavu Obavijesti o namjeri davanja koncesije u Elektroničkom oglasniku javne nabave RH i u skladu s tim izradu Dokumentacije za nadmetanje, zadužuje se Stručno povjerenstvo imenovano Odlukom o imenovanju Stručnog povjerenstva za provođenje postupka koncesije za obavljanje komunalnog linijskog prijevoza putnika u cestovnom prometu na području Općine Vela Luka (Službeni glasnik Općine Vela Luka br. 11/23). Rok za objavljivanje te obavijesti je 5 dana od dana stupanja na snagu ove Odluke.

Članak 5.
Ova Odluka stupa na snagu osmog dana od dana objave u „Službenom glasniku Općine Vela Luka“.

Predsjednik Općinskog vijeća
Zoran Manestar
Prilog:
1. Obavijest o namjeri davanja koncesije za komunalni linijski prijevoz putnika na području Općine Vela Luka
Dostaviti:
1. Objava u Službenom glasniku Općine Vela Luka
2. Pismohrana




Obrazloženje

Pravna osnova za donošenje Odluke:
· Zakon o komunalnom gospodarstvu („Narodne Novine“, broj 68/2018, 110/2018 i 32/2020),
· Zakon o koncesijama (“Narodne novine”, broj 69/2017, 107/2020),

Člankom 44. Zakona o komunalnom gospodarstvu (NN 68/18, 110/18 i 32/20), propisano je da se koncesijom može steći pravo obavljanja komunalne djelatnosti i pravo korištenja komunalne infrastrukture radi obavljanja djelatnosti komunalnog linijskog prijevoza putnika.
Pod komunalnim linijskim prijevozom putnika podrazumijeva se javni cestovni prijevoz putnika na linijama unutar zona koje utvrđuju jedinice lokalne samouprave na svojem području.	.
Istim Zakonom propisano je da:
· je davatelj koncesije predstavničko tijelo jedinice lokalne samouprave,
· se na sva pitanja u vezi s koncesijama, uključujući i pitanje načina obračuna naknade za koncesiju, koja nisu uređena ovim Zakonom, na odgovarajući način primjenjuju propisi kojima se uređuju koncesije,
· se naknada za koncesiju uplaćuje u korist proračuna jedinice lokalne samouprave- davatelja koncesije na način propisan propisom kojom se uređuju koncesije a koristi se za financiranje građenja i/ili održavanja komunalne infrastrukture, čijim se korištenjem obavlja komunalna djelatnost za koju je koncesija dodijeljena.
Zakon o koncesijama (NN 69/17, 107/20) uređuje postupak davanja koncesije, ugovor o koncesiji, prestanak koncesije, pravnu zaštitu u postupcima davanja koncesije, politiku koncesije, te druga pitanja u vezi s koncesijama.

Osnovna pitanja koja se uređuju Odlukom:
Navedenom Odlukom iskazuje se namjera davanja koncesije za obavljanje komunalne djelatnosti obavljanja komunalnog linijskog prijevoza putnika na području Općine Vela Luka.

Cilj donošenja Odluke:
Cilj donošenja Odluke je uvođenje nove usluge obavljanja komunalnog linijskog prijevoza putnika na području Općine Vela Luka sa odredbama Zakona o koncesijama, Zakona o komunalnom gospodarstvu i drugim propisima koji reguliraju navedenu problematiku.

